CELEX: 31993D0494
Language: el
Date: 1993-07-23 00:00:00
Title: 93/494/ΕΟΚ: Απόφαση της Επιτροπής της 23ης Ιουλίου 1993 περί ειδικών όρων εισαγωγής των αλιευτικών προϊόντων καταγωγής νήσων Φερόε

Avis juridique important

|

31993D0494

93/494/ΕΟΚ: Απόφαση της Επιτροπής της 23ης Ιουλίου 1993 περί ειδικών όρων εισαγωγής των αλιευτικών προϊόντων καταγωγής νήσων Φερόε  

Επίσημη Εφημερίδα αριθ. L 232 της 15/09/1993 σ. 0037 - 0042 Φινλανδική ειδική έκδοση: Κεφάλαιο 3 τόμος 52 σ. 0111  Σουηδική ειδική έκδοση: Κεφάλαιο 3 τόμος 52 σ. 0111 

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Ιουλίου 1993 περί ειδικών όρων εισαγωγής των αλιευτικών προϊόντων καταγωγής νήσων Φερόε(93/494/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 91/493/ΕΟΚ του Συμβουλίου της 22ας Ιουλίου 1991 περί καθορισμού των υγειονομικών κανόνων που διέπουν την παραγωγή και τη διάθεση στην αγορά των αλιευτικών προϊόντων (1), και ιδίως το άρθρο 11,  Εκτιμώντας:  ότι η ομάδα εμπειρογνωμόνων της Επιτροπής μετέβη στις νήσους Φερόε για να διαπιστώσει ότι τηρούνται οι όροι παραγωγής, αποθήκευσης και αποστολής των αλιευτικών προϊόντων με προορισμό την Κοινότητα- ότι οι προδιαγραφές της νομοθεσίας των νήσων Φερόε όσον αφορά την επιθεώρηση και τον υγειονομικό έλεγχο των αλιευτικών προϊόντων μπορούν να θεωρηθούν ως ισοδύναμες με εκείνες που καθορίζονται από την οδηγία 91/493/ΕΟΚ- ότι το ινστιτούτο τροφίμων και περιβάλλοντος, η οργάνωση (Heilsufrodiliga Starvsstovan), αρμόδια αρχή στις νήσους Φερόε, καθώς και το τμήμα αλιείας που συνιστά την υπηρεσία επιθεώρησης, (Division of Fishery) είναι σε θέση να επαληθεύουν με τρόπο  αποτελεσματικό την εφαρμογή της ισχύουσας νομοθεσίας- ότι οι διαδικασίες πιστοποίησης που αναφέρονται στο άρθρο 11 παράγραφος 4 στοιχείο α) της οδηγίας 91/493/ΕΟΚ καλύπτουν τον ορισμό υποδείγματος πιστοποιητικού, την επιλογή της γλώσσας στην οποία πρέπει αυτό να συντάσσεται καθώς και τον προσδιορισμό της  ιδιότητας του υπογράφοντος- ότι είναι σκόπιμο, σύμφωνα με το άρθρο 11 παράγραφος 4 στοιχείο β) της οδηγίας 91/493/ΕΟΚ, να τίθεται, στις συσκευασίες των αλιευτικών προϊόντων, σήμανση που να περιλαμβάνει το όνομα της τρίτης χώρας και τον αριθμό εγκρίσεως της εγκαταστάσεως προέλευσης  ή του πλοίου εργοστασίου- ότι, σύμφωνα με το άρθρο 11 παράγραφος 4 στοιχείο γ) της οδηγίας 91/493/ΕΟΚ, πρέπει να καταρτιστεί κατάλογος των εγκεκριμένων εγκαταστάσεων ή/και των πλοίων-εργοστασίων- ότι ο κατάλογος αυτός πρέπει να καταρτιστεί με βάση ανακοίνωση του ινστιτούτου  τροφίμων και περιβάλλοντος προς την Επιτροπή- ότι εναπόκειται, ως εκ τούτου, στο εν λόγω ινστιτούτο να διασφαλίζει την τήρηση των διατάξεων που προβλέπονται για το σκοπό αυτό στο άρθρο 11 παράγραφος 4 της οδηγίας 91/493/ΕΟΚ- ότι ο Food and Environmental Institute παρέσχε επισήμως διαβεβαιώσεις όσον αφορά την τήρηση των κανόνων που αναφέρονται στο κεφάλαιο V του παραρτήματος της οδηγίας 91/493/ΕΟΚ, και την τήρηση των απαιτήσεων που είναι ισοδύναμες με εκείνες που  περιγράφονται στην εν λόγω οδηγία για την έγκριση των εγκαταστάσεων και των πλοίων-εργοστασίων- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το ινστιτούτο τροφίμων και περιβάλλοντος (Heilsufrodiliga Starvsstovan-Food and Environmental Institute), είναι η αρμόδια αρχή στις νήσους Φερόε η οποία επαληθεύει και πιστοποιεί ότι τα αλιευτικά προϊόντα ανταποκρίνονται στις απαιτήσεις της  οδηγίας 91/493/ΕΟΚ.   Άρθρο 2  Τα αλιευτικά προϊόντα καταγωγής νήσων Φερόε πρέπει να ανταποκρίνονται στους ακόλουθους όρους:  1. κάθε αποστολή πρέπει να συνοδεύεται από αριθμημένο πρωτότυπο υγειονομικό πιστοποιητικό, δεόντως συμπληρωμένο, με ημερομηνία και υπογραφή, αποτελούμενο από ένα φύλο, το υπόδειγμα του οποίου εμφαίνεται στο παράρτημα Α- 2. τα προϊόντα αλιείας πρέπει να προέρχονται από εγκεκριμένες εγκαταστάσεις ή πλοία-εργοστάσια, που εμφαίνονται στον κατάλογο του παραρτήματος Β- 3. κάθε συσκευασία, εκτός από την περίπτωση των χύμα κατεψυγμένων αλιευτικών προϊόντων που προορίζονται για την παραγωγή κονσερβών, πρέπει να φέρουν με ανεξίτηλα γράμματα τη λέξη "νησιά Φερόε" και τον αριθμό εγκρίσεως της εγκατάστασης ή του  πλοίου-εργοστασίου.   Άρθρο 3  1. Το πιστοποιητικό που αναφέρεται στο άρθρο 2 σημείο 1 πρέπει να συντάσσεται τουλάχιστον σε μία από τις επίσημες γλώσσες του κράτους μέλους όπου πραγματοποιείται ο έλεγχος.  2. Στο πιστοποιητικό πρέπει να εμφαίνεται το όνομα, η ιδιότητα και η υπογραφή του αντιπροσώπου του ινστιτούτου τροφίμων και περιβάλλοντος, καθώς και η επίσημη σφραγίδα του εν λόγω ινστιτούτου, χρησιμοποιώντας για τις ενδείξεις αυτές διαφορετικό χρώμα  από εκείνο των άλλων ενδείξεων που περιλαμβάνονται στο πιστοποιητικό.   Άρθρο 4  Η παρούσα οδηγία εφαρμόζεται από την 1η Οκτωβρίου 1993.   Άρθρο 5  Η παρούσα απόφαση απευθύνεται στα κράτη μέλη.  Βρυξέλλες, 23 Ιουλίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 268 της 24. 9. 1991, σ. 15.      ΠΑΡΑΡΤΗΜΑ Α   ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  για τα αλιευτικά προϊόντα καταγωγής νήσων Φερόε που προορίζονται για την Ευρωπαϊκή Οικονομική Κοινότητα Αριθ. αναφοράς:  Χώρα αποστολής: νησιά Φερόε Αρμόδια αρχή: Heilsufrodiliga Starvsstovan (Food and Environmental Institute) Υπηρεσία επιθεώρησης: Division of Fishery I. Αλιευτικά προϊόντα Περιγραφή του προϊόντος:  - Είδος (μη επιστημονική ονομασία):   - Κράτος και τρόπος επεξεργασίας (1):   Κωδικός αριθμός (ενδεχομένως):   Τρόπος συσκευασίας:   Απαιτούμενη θερμοκρασία αποθήκευσης και μεταφοράς:   ΙΙ. Καταγωγή αλιευτικών προϊόντων Ονομασίες και αριθμοί επίσημης εγκρίσεως της ή (των) εγκατάστασης(εων) ή του ή (των) μητρικού(ών) πλοίου(ων) που έχουν εγκριθεί από τον Food and Environmental Institute για την εξαγωγή προς την ΕΟΚ:       ΙΙΙ. Προορισμός των αλιευτικών προϊόντων Τα αλιευτικά προϊόντα αποστέλλονται από:   (τόπος αποστολής) προς:   (χώρα και τόπος προορισμού) με το εξής μεταφορικό μέσο:   Όνομα και διεύθυνση του αποστολέως:     Όνομα του παραλήπτη και διεύθυνση του τόπου παραλαβής:     IV. Υγειονομική πιστοποίηση Ο επίσημος επιθεωρητής επιβεβαιώνει ότι τα αλιευτικά προϊόντα που περιγράφονται ανωτέρω:  1. αλιεύθηκαν και υποβλήθηκαν σε επεξεργασία επί των πλοίων σύμφωνα με τους κανόνες υγιεινής που καθορίζονται από την οδηγία 92/48/ΕΟΚ ή, εάν προέρχονται από μητρικό σκάφος, σύμφωνα με τους κανόνες που καθορίζονται στο κεφάλαιο Ι του παραρτήματος της  οδηγίας 91/493/ΕΟΚ- 2. εκφορτώθηκαν υποβλήθηκαν σε επεξεργασία και, ενδεχομένως, συσκευάστηκαν, παρασκευάστηκαν, μεταποιήθηκαν, καταψύχθηκαν και αποψύχθηκαν ή αποθηκεύτηκαν σύμφωνα με τους κανόνες υγιεινής και στα πλαίσια των απαιτήσεων των κανόνων II, III και IV του  παραρτήματος της οδηγίας 91/493/ΕΟΚ- 3. υποβλήθηκαν σε υγειονομικό έλεγχο σύμφωνα με το κεφάλαιο V του παραρτήματος της οδηγίας 91/493/ΕΟΚ- 4. συσκευάστηκαν αποθηκεύθηκαν και μεταφέρθηκαν σύμφωνα με τα κεφάλαια VI, VII και VIII του παραρτήματος της οδηγίας 91/493/ΕΟΚ- 5. δεν προέρχονται από τοξικά είδη ή από είδη που περιέχουν βιοτοξίνες- 6. τηρούν τα οργανοληπτικά, παρασιτολογικά, χημικά ή μικροβιολογικά κριτήρια που καθορίζονται για ορισμένες κατηγορίες αλιευτικών προϊόντων από την οδηγία 91/493/ΕΟΚ και με τις αποφάσεις εφαρμογής- 7. επιπλέον, όταν όταν πρόκειται για κατεψυγμένα ή μεταποιημένα δίθυρα μαλάκια, τα μαλάκια αυτά να έχουν ληφθεί σε ζώνες παραγωγής που υπάγονται σε όρους τουλάχιστον ισοδύναμους με εκείνους που καθορίζονται από την οδηγία 91/492/ΕΟΚ του Συμβουλίου.  Έγινε  ,  (τόπος) την   (ημερομηνία) Επίσημη σφραγίδα  Υπογραφή του επίσημου επιθεωρητή (ονομασία, τίτλος και ιδιότητα του υπογράφοντος)  (1) Ζώντων (ζωντανά), ψύξη, κατεψυγμένα, αλάτισμα, κάπνισμα, κονσερβοποίηση, κ.λπ.      ΠΑΡΑΡΤΗΜΑ Β   Κατάλογος των εγκεκριμένων εγκαταστάσεων και μητρικών πλοίων    /* ΠΙΝΑΚΕΣ: δείτε Ε.Ε. */ II. Μητρικά πλοία    /* ΠΙΝΑΚΕΣ: δείτε Ε.Ε. */